Albert R. Broccoli

**Albert Romolo Broccoli** (* 5. apríl 1909, New York City, USA† 27. jún 1996, Beverly Hills, USA), prezývaný „**Cubby**“, bol americký filmový producent, ktorý zrealizoval viac ako 40 filmov počas svojej kariéry. Väčšina filmov bola natočená v Spojenom kráľovstve a často sa natáčala v Pinewood Studios. Broccoli, spoluzakladateľ Danjaq, LLC a Eon Productions, je najznámejší ako producent mnohých filmov o Jamesovi Bondovi. On a Harry Saltzman videli, ako sa filmy Bond série vyvíjali z relatívne nízkorozpočtového pôvodu na veľkorozpočtové, vysoko zarábajúce počiny. Broccoliho dediči pokračujú v produkcii nových bondoviek.

## Životopis

### Detstvo
Broccoli sa narodil v štvrti Queens v New Yorku ako mladší z dvoch detí imigrantov z regiónu Kalábria v Taliansku, Giovannimu Broccolimu a Kristiny Vence. Mal staršieho brata. Svoju prezývku získal po tom, čo ho jeho bratranec, Pat DiCicco, začal volať „Kabibble“, podľa podobne pomenovanej kreslenej postavičke. Toto bolo nakoniec skrátené na „Kubbie“ a prijaté Broccolim ako „Cubby“. Rodina neskôr kúpila farmu v Smithtown, New York, na Long Islande, blízko svojich príbuzných DiCiccoovcov.

### Začiatky kariéry
Neskôr sa rodina presťahovala na Floridu a po smrti svojho otca Giovanniho sa Broccoli presťahoval k svojej babičke v Astoria, v New Yorku. Po mnohých zamestnaniach vrátane výrobcu rakiev sa Broccoli zapojil do filmového priemyslu. Začínal na dne, pracoval ako „poslíček“ na filme Howarda Hughesa *The Outlaw* (1941), v ktorom hrala Jane Russell. Tu sa prvýkrát stretol so svojím celoživotným priateľom Hughesom, zatiaľ čo Hughes dohliadal na produkciu filmu po tom, čo bol režisér Howard Hawks prepustený. Broccoli sa rýchlo dostal na úroveň asistenta réžie, kým USA vstúpilo do druhej svetovej vojny.

### Kariéra
V roku 1951 spolu s Irvingom Allenom vytvorili spoločnosť Warwick Films, aby využili daňové úľavy, ktoré im boli k dispozícii, produkovaním filmov v Spojenom kráľovstve s britskými štábmi, pričom často využívali americké hviezdy. Medzi filmami, ktoré vyprodukovali, sú *The Red Beret* (1953), *Hell Below Zero* (1954), *The Black Knight* (1954), *The Gamma People* (1956), *Safari* (1956), *Fire Down Below* (1957) či *The Trials of Oscar Wilde* (1960). Partnerstvo Allen-Broccoli sa čiastočne skončilo kvôli nezhode o získaní filmových práv na romány Jamesa Bonda, pretože Allen mal pocit, že sú nekvalitné. Broccoli sa namiesto toho spojil s Harrym Saltzmanom v roku 1961 a vytvorili Eon Productions, ktorá by produkovala filmovú sériu Bond. Toto duo fungovalo deväť Bond filmov čiže do roku 1975.

### Smrť
Broccoli zomrel vo svojom dome v Beverly Hills v roku 1996 vo veku 87 rokov na zlyhanie srdca. Začiatkom toho roku podstúpil trojité srdcové  aortokoronárne premostenie. Po pohrebnej omši v kostole v Beverly Hills bol pochovaný v ozdobenom sarkofágu vo vonkajšej časti Courts of Remembrance na cintoríne Forest Lawn – Hollywood Hills v Los Angeles.

## Filmografia

### Bondovky
* 1962: *[[James Bond: Dr. No|Dr. No]]*
* 1963: *[[James Bond: Srdečné pozdravy z Ruska|Srdečné pozdravy z Ruska]]*
* 1964: *[[James Bond: Goldfinger|Goldfinger]]*
* 1965: *[[James Bond: Thunderball|Thunderball]]*
* 1967: *[[James Bond: Žiješ len dvakrát|Žiješ len dvakrát]]*
* 1969: *[[James Bond: V tajnej službe Jej veličenstva|V tajnej službe Jej veličenstva]]*
* 1971: *[[James Bond: Diamanty sú večné|Diamanty sú večné]]*
* 1973: *[[James Bond: Žiť a nechať zomrieť|Žiť a nechať zomrieť]]*
* 1974: *[[James Bond: Muž so zlatou zbraňou|Muž so zlatou zbraňou]]*
* 1977: *[[James Bond: Špión, ktorý ma miloval|Špión, ktorý ma miloval]]*
* 1979: *[[James Bond: Moonraker|Moonraker]]*
* 1981: *[[James Bond: Len pre tvoje oči|Len pre tvoje oči]]*
* 1983: *[[James Bond: Chobotnička|Chobotnička]]*
* 1985: *[[James Bond: Vyhliadka na smrť|Vyhliadka na smrť]]*
* 1987: *[[James Bond: Dych života|Dych života]]*
* 1989: *[[James Bond: Povolenie zabíjať|Povolenie zabíjať]]*
* 1995: *[[James Bond: Zlaté oko|Zlaté oko]]*
* 1997: *[[James Bond: Zajtrajšok nikdy nezomiera|Zajtrajšok nikdy nezomiera]]*film mu je venovaný

### Iné filmy (výber)
* 1956: *[[Safari (film z roku 1956)|Safari]]*
* 1959: *[[Vrahovia z Kilimandžára]]*
* 1959: *[[Bandita zo Zhobe]]*
* 1960: *[[Súdne procesy s Oscarom Wildom]]*
* 1968: *[[Chitty Chitty Bang Bang]]*

## Referencie

## Pozri aj
* Eon Productions

## Iné projekty

## Externé odkazy
* 
* 
* 
* 

## Zdroj

Kategória:Filmoví producenti USA
Kategória:Producenti Jamesa Bonda
Kategória:Osobnosti USA talianskeho pôvodu
Kategória:Osobnosti z New Yorku